Култура изражавања 
Довољан 2 – ученик је у стању да преприча текст, да одговори на задату тему, мада делимично и несамостално
Добар 3 – ученик уз помоћ наставника износи мишљење на задату тему и показује разумевање онога о чему се говори
Врло добар 4 – ученик самостално износи ставове, показује да је у великој мери овладао стилом, реториком, мада недостаје испољавање критичког мишљења и повезивање градива
Одличан 5 – ученик показује познавање градива, склон је критичком и стваралачком приступу, као и повезивању градива, негује изузетан стил у говору и писању, правилно говори и пише, напредује у том смислу, прави корелације са другим предметима и областима, 

Критеријуми за оцењивање писмених задатака обухватају следеће елементе:

Садржај: да ли је и у којој мери ученик одговорио на задату тему, да ли је рад оригиналан и да ли показује напредовање ученика у односу на претходне радове;
Граматика: да ли је и у којој мери задовољена реченична структура и да ли се примењује граматичка норма
Правопис: да ли се примењује правописна норма (да ли ученик меша ћирилицу и латиницу, да ли је усвојио правила писања малог и великог слова, негације глагола, облика глагола требати, глагола у футуру и потенцијалу, глаголског прилога садашњег, састављено и одвојено писање речи, растављање речи на крају реда...)
Стил: да ли ученик показује елоквентност и богатство речника, да ли користи фразе, жаргонизме, локализме...
Форма: Да ли је рад развијен, из којих се целина састоји и на који су начин оне повезане...

Довољан 2 - ако су ови елементи (нарочито садржај, граматика и правопис) присутни и задовољени у основама
Добар 3 – ако су сви ови елементи бар донекле обухваћени
Врло добар 4 – ако су ови елементи довољно развијени, а од којих је бар један изражен 
Одличан 5 – ако су сви елементи задовољени, развијени и осликавају напредовање и развијање аутентичног литерарног израза

Књижевност: I разред
Књижевност као уметност, књижено-теоријски појмови, књижевност Старог века, средњовековна књижевност, народна књижевност, хуманизам и ренесанса
Довољан 2 – ученик уме да наведе основне одлике епоха, век у којем доминирају, главне представнике и дела; показује познавање дела по избору која су репрезенти епоха о којима се говори
Добар 3 – Ученик познаје дела из читанке, која се обрађују на часу и користећи истраживачке задатке, уочава мотиве, форму, тему...
Врло добар 4 – Ученик чита лектиру и самостално анализира дела
Одличан 5 – Ученик чита обавезне и изборне садржаје и самостално анализира, повезујући дела у оквиру епохе, као и различите епохе, уочава хронолошку развој књижевности, чита препоручену литературу, служи се речницима, казује одабране стихове
 
Граматика
Довољан 2 – ученик уме да наведе критеријуме по којима се деле гласови и наброји елементе гласовног апарата; зна да наброји гласовне промене и примењује правописну норму проистеклу из познавања основе фонолошког система 
Добар 3 - ученик уме да наведе критеријуме по којима се деле гласови, наброји елементе гласовног апарата и разуме настанак гласова и основне законитости гласовних промена; примењује правописну норму проистеклу из познавања фонолошког система  и његових законитости
Врло добар 4 – Ученик зна да разврста гласове по различитим критеријумима, наброји и образложи правила и изузетке у гласовним променама, наведе основна правила прозодијског система СЈ
[bookmark: _GoBack]Одличан 5 – познаје фонолошки систем са свим његовим законитостима, примењује аналогију и зна да правилно акцентује речи

